Double Fantasy. „Double Fantasy“ – kanadalik qoʻshiqchi The Weekndning amerikalik rapper Future ishtirokidagi qoʻshigʻi. U XO va Republic Records orqali 2023-yil 21-aprel kuni chiqarilgan va dastlab HBO ga tegishli dramatik serial – The Idolning "The Idol, Vol. 1" nomli (bekor qilingan) albomning yetakchi singli boʻlishi kerak edi. Keyinchalik bu qoʻshiq "The Idol Episode 2 (Music from the HBO Original Series)" ga kiritildi. Qoʻshiqni Future, The Weeknd, Metro Boomin va Mike Dean yozgan va Futuredan tashqari qolgan ijodkorlar tomonidan ishlab chiqarilgan. Trek John Lenon va Yoko Ononing 1980-yilgi shu nomli studiyaviy albomi sharafiga shunday nomlangan. Chiqarilishi va qoʻllab-quvvatlanishi. 2023-yil 10-aprel kuni The Weeknd John Lenonning 1971-yilgi „Jealous Guy“ singlining hali taqdim etilmagan kaveri va „Double Fantasy“ning bir qismini Instagramdagi jonli efirda eshittirdi. Toʻrt kundan soʻng, u prodyuser Metro Boomin ishtirokidagi Coachella 2023 da qatnashdi, festivalda u qoʻshiqning oz qismini ijro etdi; ikki kun oldin esa qoʻshiqning nomini eʼlon qilgan edi. 2023-yil 19-aprel kuni u qoʻshiqning muqovasini taqdim etdi va chiqarilish sanasini eʼlon qildi. Ikki kundan keyin, qoʻshiq chiqarilgan kunning oʻzida, Metro Boominning Coachelladagi ikkinchi chiqishida Abel trekni ijro etdi. Musiqiy video. "Double Fantasy"ning rasmiy klipi 2023-yil 21-aprel kuni qoʻshiq chiqarilganida namoyish etildi. Future videoda paydo boʻlmaydi, lekin u "The Idolning" ommaga taqdim etilmagan sahnalari bilan boʻlishadi.